
Robert Muczynski: Duók fuvolára és klarinétra (átirat altfuvolára)

Kulcsszavak: Robert Muczynski; fuvola; altfuvola; kamara; átirat
Duó, fuvolára és altfuvolára, nem sűrűn fordul elő a fuvolarepertoárban. Ezt a tényt figyelembe véve kezdtük el a kutatásunkat, hogy mely hangszerek hangszíne és hangtartománya hasonlít leginkább az altfuvoláéhoz. Így találtunk rá a klarinétra, és Robert Muczynski munkásságára.
A XX. századi lengyel-amerikai zeneszerző életművének jelentős hányadát kislétszámú kamaradarabjai teszik ki, azon belül szívesen írt fafúvós hangszerekre.
Előadásunkban szeretnénk beszélni a zeneszerző életművéről, betekintést engedve a
zeneszerzési stílusába, az Op. 34-es Duókra fókuszálva.
A munkafolyamat részleteire is szeretnénk kitérni az előadásunk során. A XXI. század lehetőségeit kihasználva, elektronikus módon a MuseScore 3 nevű alkalmazás segítségével készítettük el a darab átiratát.
Végül kitérünk a rövid, azoban szélsőséges karaktervilággal rendelkező 6 tételhez
szükséges zenei megoldásokra és a kamarazenélésre.



